ADXUDICACIÓN DIRECTA DE BENS EMBARGADOS
ADMINISTRACIÓN LOCAL — Municipal — Vigo (Poxas, 01/12/2015)

O Xefe da Unidade de Recadación Executiva do Concello de Vigo. Fai saber: Que de conformidade co disposto no artigo 107.1 a do Regulamento Xeral de Recadación, aprobado por RD 939/2005, de 29 de Xullo, e logo de terse intentado a enaxenación mediante poxa en dúas licitacións, que resultaron desertas, a Mesa de Poxa do Exmo. Concello de Vigo acordou, con data 18 de novembro de 2015, a enaxenación mediante adxudicación directa dos bens que se detallan na relación de bens a enaxenar incluida neste anuncio. En cumprimento do disposto nos artigos 107.8 e 101.4 do Regulamento Xeral de Recadación, publícase o presente anuncio e advírtese ás persoas que desexen participar na enaxenación do seguinte: Primeiro. - Os bens a enaxenar son os seguintes: Segundo.- As ofertas, que se farán en SOBRE PECHADO, deberán PRESENTARSE E RECIBIRSE NO REXISTRO XERAL DO CONCELLO DE VIGO (Pza. do Rei s/n C. P 36202 Vigo), no PRAZO DE UN MES PARA OS BENS MOBLES e no PRAZO DE TRES MESES PARA OS BENS INMOBLES, ambos prazos a contar dende a data de celebración da poxa e prorrogables mes a mes ata un máximo de seis meses. O sobre deberá conter escrito firmado polo ofertante ou representante con poder suficiente, debidamente identificado, no que se indique o precio da oferta para a adxudicación directa do ben ou lote ó que desexe optar. Dito SOBRE e o MODELO TIPO DE PROPOSICIÓN facilitaranse aos interesados na oficina de RECADACIÓN EXECUTIVA do Concello (en horario de luns a venres, de 9:00 a 13:30 e de 16:00 a 18:00). Terceiro.- As ofertas deberán acompañar un depósito na contía detallada na taboa anterior (20% do tipo de subasta en segunda licitación), en efectivo ou mediante cheque bancario, conformado e nominativo a favor do Concello de Vigo. O depósito ou o resgardo xustificativo do mesmo (cando se tivera consignado o depósito na Unidade de Recadación Executiva), incluiranse no sobre, coa advertencia de que se resultasen adxudicatarios e non satisfacen o prezo de remate no prazo establecido ao efecto aplicarase o importe do depósito constituído á cancelación das débedas obxecto do procedemento, sen prexuízo das responsabilidades en que se poida incorrer polos prexuízos que ocasione a falta de pago do prezo de remate. Os depósitos constituidos, salvo os pertencentes a os adxudicatarios, serán devoltos inmediatamente na Oficina de Recadación Executiva do Concello de Vigo, unha vez acordada a adxudicación dos bens. Cuarto.- O procedemento se suspenderá en calquera monento anterior á adxudicación dos bens si se efectúa o pagamento da débeda, na cuantía establecida no art.169.1 da Ley 58/2003 Xeral Tributaria. Quinto.- No presente procedemento, ao terse celebrado dúas licitacións, non existirá PREZO MÍNIMO DE ADXUDICACIÓN directa. No entanto, se a Mesa estimase desproporcionada a diferenza entre o valor asignado aos bens por tasación e o prezo ofrecido por calquera persoa interesada, co fin de non favorecer o enriquecemento inxusto do comprador en detrimento do propietario dos bens, poderá declarar inadmisible a oferta, non accedendo á formalización da venda. Indicativamente, fíxase o 35 por cento do tipo da primeira licitación como oferta admisible nas vendas por xestión directa, cando resultasen desertas as poxas en primeira e segunda licitación. As condicións da poxa e os tipos en primeria licitación foron publicados no BOP de Pontevedra de data 6 de outubro de 2015. Sexto. - Cando se trate de bens inscribibles en rexistros públicos, os licitadores non terán dereito a esixir outros títulos de propiedade que os achegados no expediente. Os bens serán entregados ó adxudicatario unha vez satisfeito o importe procedente. Vigo, a 18 de novembro de 2015.—O Toader Nardelli Rejala, Ronaldo Victores Borga.